Članovi Grupe dekorativnog uređenja svakog mjeseca obilježavaju obljetnice i događajnice , postavljanjem tematskih panoa u prostoru Učeničkog doma.

Ovako bi izgledao pano koji bi postavili ovog mjeseca, jer je u Ogulinu 18. travnja 1874. godine rođena Ivana Brlić - Mažuranić, književnica uz čije su priče, pripovijetke i knjige odrastale generacije djece.

Vratite se u dane djetinjstva, uđite u svijet mašte. Pročitajte priče, pogledajte crtane ili igrane filmove.

Ivana Brlić - Mažuranić odvesti će vas u svoj čarobni svijet i uljepšati vam dane koje provodite u izolaciji.

Ostanite doma!

Odgajateljica :

Jarmila Finek



**Ivana**

**Brlić – Mažuranić**

**(**[**Ogulin**](https://hr.wikipedia.org/wiki/Ogulin)**,** [**18. travnja**](https://hr.wikipedia.org/wiki/18._travnja)[**1874**](https://hr.wikipedia.org/wiki/1874)**. –** [**Zagreb**](https://hr.wikipedia.org/wiki/Zagreb)**,** [**21. rujna**](https://hr.wikipedia.org/wiki/21._rujna)[**1938**](https://hr.wikipedia.org/wiki/1938)**.)**

**Životopis**

Ivana Brlić – Mažuranić potječe iz poznate intelektualne građanske obitelji Mažuranića. Otac [Vladimir Mažuranić](https://hr.wikipedia.org/wiki/Vladimir_Ma%C5%BEurani%C4%87) bio je pisac, odvjetnik i povjesničar. Djed joj je bio slavni političar, hrvatski ban i pjesnik [Ivan Mažuranić](https://hr.wikipedia.org/wiki/Ivan_Ma%C5%BEurani%C4%87), a baka [Aleksandra Mažuranić](https://hr.wikipedia.org/w/index.php?title=Aleksandra_Ma%C5%BEurani%C4%87&action=edit&redlink=1), sestra jezikoslovca [Dimitrija Demetra](https://hr.wikipedia.org/wiki/Dimitrije_Demeter). Školovala se privatno i stekla izvrsnu naobrazbu, između ostalog i u poznavanju stranih jezika, pa su joj i neki od prvih književnih pokušaja na francuskome.

Kada se [1892.](https://hr.wikipedia.org/wiki/1892.)godine udala za odvjetnika i političara [Vatroslava Brlića](https://hr.wikipedia.org/w/index.php?title=Vatroslav_Brli%C4%87&action=edit&redlink=1), Ivana seli u [Brod na Savi](https://hr.wikipedia.org/wiki/Brod_na_Savi) (danas [Slavonski Brod](https://hr.wikipedia.org/wiki/Slavonski_Brod)), gdje je živjela većinu života koji je posvetila svojoj obitelji, obrazovanju i književnom radu.

Kao majka sedmero djece, imala je priliku upoznati se s dječjom psihom, i tako razumjeti čistoću i naivnost njihova svijeta. Odgojena u narodnome duhu, uz supruga Vatroslava uključuje se u javni život u krugovima prvaka [narodnoga pokreta](https://hr.wikipedia.org/wiki/Hrvatski_preporod). Biskup [Josip Juraj Strossmayer](https://hr.wikipedia.org/wiki/Josip_Juraj_Strossmayer) dodijelio joj je zlatnu medalju za [protumađaronska](https://hr.wikipedia.org/wiki/Ma%C4%91aroni) nastojanja.

**Stvaralaštvo**

Ivana Brlić-Mažuranić počela je pisati [poeziju](https://hr.wikipedia.org/wiki/Poezija), [eseje](https://hr.wikipedia.org/wiki/Esej) i [dnevnike](https://hr.wikipedia.org/w/index.php?title=Dnevnik_(knji%C5%BEevnost)&action=edit&redlink=1) vrlo rano, ali su joj prvi radovi objavljeni tek početkom dvadesetog stoljeća. Zbirku pripovjedaka i pjesama za djecu *Valjani i nevaljani* izdala je [1902](https://hr.wikipedia.org/wiki/1902). u vlastitoj nakladi. Pravu pozornost književne publike skreće [1913](https://hr.wikipedia.org/wiki/1913). romanom za djecu *Čudnovate zgode šegrta Hlapića*.

Njenim krunskim djelom kritičari smatraju zbirku pripovjedaka [*Priče iz davnine*](https://hr.wikipedia.org/wiki/Pri%C4%8De_iz_davnine), objavljenu [1916.](https://hr.wikipedia.org/wiki/1916.), djelo koje sadrži motive mitološke mudrosti običnoga svijeta, inspirirane [slavenskom mitologijom](https://hr.wikipedia.org/wiki/Slavenska_mitologija). Ova knjiga kroz bajku ponovo vraća u život izgubljeni svijet pretkršćanskih vjerovanja Hrvata. Likovi poput Kosjenke i Regoča, Stribora, Jaglenca, Rutvice, Palunka, Vjesta, Potjeha, Malika Tintilinića, Svarožića i Bjesomara utjelovljenja su ljudskih moralnih osobina i osjećaja, kako vjernosti, ljubavi i dobrostivosti, tako i nestalnosti i slabosti. Želja za bogatstvom i čežnja za dalekim svjetovima kao simboli ljudske žudnje za istinom i znanjem često se pojavljuju u njenim pričama.

Četiri je puta ([1931.](https://hr.wikipedia.org/wiki/1931.), 1935., 1937. i [1938.](https://hr.wikipedia.org/wiki/1938.)) bila predložena za [Nobelovu nagradu](https://hr.wikipedia.org/wiki/Nobelova_nagrada). Kritika je njezinu prozu držala jedinstvenom sintezom životnoga idealizma, naravnosti izraza i delikatnosti rijetkoga humora ([A. G. Matoš](https://hr.wikipedia.org/wiki/Antun_Gustav_Mato%C5%A1)) pa su je, premda je pisala za djecu, hvalili kolege ([A. B. Šimić](https://hr.wikipedia.org/wiki/Antun_Branko_%C5%A0imi%C4%87), [D. Domjanić](https://hr.wikipedia.org/wiki/Dragutin_Domjani%C4%87)) i književni povjesničari ([A. Barac](https://hr.wikipedia.org/wiki/Antun_Barac)).

Školska knjiga, d.d. ustanovila je književnu nagradu Ivana Brlić-Mažuranić [1971](https://hr.wikipedia.org/wiki/1971). godine radi promicanja književnoga stvaralaštva za djecu i mladež.Često nazivana hrvatskim [Andersenom](https://hr.wikipedia.org/wiki/Hans_Christian_Andersen) (radi njene virtuoznosti kao pripovjedača za djecu) i hrvatskim [Tolkienom](https://hr.wikipedia.org/wiki/John_Ronald_Reuel_Tolkien) (radi posezanja u fantastični svijet mitologije), Ivana Brlić-Mažuranić svojom originalnošću i svježinom ravnopravno stoji rame uz rame s velikanima dječje književnosti.Djela su joj prevedena na sve važnije svjetske jezike.

**Djela**

* ***Valjani i nevaljani*** -Pripovijetke i pjesme za dječake.Vlastita naklada, Zagreb, [1905](https://hr.wikipedia.org/wiki/1905).
* ***Škola i praznici*** - Zbirka pjesama i pripovjedaka za djecu. Hrvatski pedagoški književni zbor, Zagreb, [1905](https://hr.wikipedia.org/wiki/1905).
* ***Slike***. Pjesme - Tiskara C. Albrechta, Zagreb [1912](https://hr.wikipedia.org/wiki/1912).
* [***Čudnovate zgode šegrta Hlapića***](https://hr.wikipedia.org/wiki/%C4%8Cudnovate_zgode_%C5%A1egrta_Hlapi%C4%87a) - Roman za djecu. Hrvatski pedagoški književni zbor, Zagreb, [1913](https://hr.wikipedia.org/wiki/1913).
* [***Priče iz davnine***](https://hr.wikipedia.org/wiki/Pri%C4%8De_iz_davnine)- Bajke. Matica Hrvatska, [1916](https://hr.wikipedia.org/wiki/1916).
* ***Knjiga o omladini*** - Crtice. Vlastita naklada, Zagreb, [1923](https://hr.wikipedia.org/wiki/1923).
* ***Iz arhive obitelji Brlić u Brodu na Savi*** - Tisak Tipografija D.D., Zagreb,[1934](https://hr.wikipedia.org/wiki/1934)-[35](https://hr.wikipedia.org/wiki/1935).
* ***JašaDalmatin, potkralj Gudžerata*** - Roman. Knjižara Vasić, Zagreb, [1937](https://hr.wikipedia.org/wiki/1937).
* ***Srce od licitara*** - Pripovijetke i pjesme za mladež. Zagreb, [1939](https://hr.wikipedia.org/wiki/1939).
* ***Basne i bajke*** - [HIBZ](https://hr.wikipedia.org/wiki/Hrvatski_izdavala%C4%8Dki_bibliografski_zavod), Zagreb, [1945](https://hr.wikipedia.org/wiki/1945).
* **Šuma striborova**

- Neke od njenih knjiga ilustrirao je poznati hrvatski ilustrator [Ivan Antolčić](https://hr.wikipedia.org/wiki/Ivan_Antol%C4%8Di%C4%87).

**Prijevodi**

Djela Ivane Brlić -Mažuranić su prevedena na više jezika. "Čudnovate zgode i nezgode šegrta Hlapića" su prevedene, među ostalim, i na [bengalski](https://hr.wikipedia.org/wiki/Bengalski_jezik), [vijetnamski](https://hr.wikipedia.org/wiki/Vijetnamski_jezik), [japanski](https://hr.wikipedia.org/wiki/Japanski_jezik) i [perzijski jezik](https://hr.wikipedia.org/wiki/Perzijski_jezik). Najveći dio prijevoda na "egzotične" jezike je išao posrednim putem, preko [esperantista](https://hr.wikipedia.org/wiki/Esperanto).


**Ekraniziranje**


Godine 2000. Helena Bulaja Madunić pokrenula je jedan od najuspješnijih hrvatskih multimedijskih projekata, animiranu i interaktivnu obradu bajki iz zbirke "*Priče iz davnine*" Ivane Brlić Mažuranić.. Projekt je privukao veliku pozornost, predstavljen je na preko 30 međunarodnih konferencija i festivala novih medija, animacije i filma, te je osvojio brojne ugledne nagrade.Roman za djecu "*Čudnovate zgode šegrta Hlapića*" je u nešto dorađenom obliku prenesen i na mali ekran, pa je prema njemu napravljen [istoimeni](https://hr.wikipedia.org/wiki/%C4%8Cudnovate_zgode_%C5%A1egrta_Hlapi%C4%87a_(crtani_film))[crtani film](https://hr.wikipedia.org/wiki/Crtani_film). U 2013. godini u režiji [Silvija Petranovića](https://hr.wikipedia.org/w/index.php?title=Silvije_Petranovi%C4%87&action=edit&redlink=1) snimljen je i igrani film "*Šegrt Hlap*ić".


**Poštanske marke**

















**Ilustracije knjiga**

****

****

**Film **

****

****

****

****